****

**ประกาศองค์การบริหารส่วนตำบลนาดี**

**เรื่อง การติดตามและประเมินผลแผนพัฒนาองค์การบริหารส่วนตำบลนาดี ประจำปี ๒๕๖๗**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๕๘ หมวด ๖ การติดตามและประเมินผลแผนพัฒนาข้อ ๒๙ (๓) ให้คณะกรรมการติดตามและประเมินผลแผนพัฒนาท้องถิ่น รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นและประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกันอย่างน้อยปีละ ๑ ครั้ง ภายในเดือนธันวาคมของทุกปี ทั้งนี้ให้ปิดประกาศโดยเปิดเผยไม่น้อยกว่า ๓๐ วัน

องค์การบริหารส่วนตำบลนาดี โดยคณะกรรมการติดตามและประเมินผลแผนพัฒนาท้องถิ่น ได้จัดทำรายงานผลการติดตามและประเมินผลแผนพัฒนาองค์การบริหารส่วนตำบลนาดี ประจำปี พ.ศ. ๒๕๖๗ เสนอผู้บริหาร และผู้บริหารท้องถิ่นได้นำเสนอต่อสภาองค์การบริหารส่วนตำบลนาดี ในคราวประชุมสภาองค์การบริหารส่วนตำบลนาดี สมัยสามัญ สมัยที่ ๔ ประจำปี ๒๕๖๗ เมื่อวันที่ ๑๔ ธันวาคม ๒๕๖๗

 จึงประกาศให้ทราบโดยทั่วกัน

ประกาศ ณ วันที่ ๒๐ เดือน ธันวาคม พ.ศ. ๒๕๖๗

(ลงชื่อ)

(นายกันต์พงษ์ ภูหวล)

นายกองค์การบริหารส่วนตำบลนาดี